Zuma maan Burkina Faso se junta – praag.co.za
Zuma sê Afrika moet aanvaar dat sy leiers demokraties verkies moet word.
Die Franse president Francois Hollande het die weermag in Burkina Faso vroeër gemaan om so gou moontlik die mag oor te gee aan 'n burgerlike owerheid wat verkiesings in die land kan reël.
Die militêre leiers wat beheer van die land oorgeneem het ná die gedwonge bedanking van Compaore het vroeër onderneem om 'n oorgangsleier aan te stel totdat 'n nuwe regering aangewys word.
Compaore moes noodgedwonge bedank ná gewelddadige betogings toe hy probeer het om sy bewind van 27 jaar te verleng.
Frankryk het intussen gehelp het om Compaore uit die land te neem.
Dit was eers onduidelik hoe Compaore die land kon verlaat het. Hy het na die Ivoorkus uitgewyk.
Die Afrika Unie het Togo se voormalige eerste-minister, Edem Kodjo aangewys as spesiale gesant na Burkina Faso om die "demokratiese proses" te help bewerkstellig.
In 2013 was Burkina Faso nommer 129 uit 192 armste lande. Dit is egter 'n ligpunt in Wes-Afrika, met sowat agt nuwe goudmyne in die ontwikkelingsfase, sowel as 'n paar eksplorasieteikens.
Die Houndé-myn bevat klaarblyklik sowat 25 miljoen ton, met 'n gemiddelde graad van 1,95 g / t goud.
Endeavour Mining verwag dat die huidige politieke onrus sy skedule vir sy Houndé projek sal vertraag tot ten minste ná verkiesings gehou is, wat na verwagting binne die volgende 90 dae gehou sal word.
Die land is tans onder militêre bewind en die grondwet is opgeskort.
Skrywer praagGepubliseer op 5 November 2014 Kategorieë Internasionale nuus, NuusSleutelwoord afrika-unie, Burkina Faso, demokratiese proses, goudmyne, grondwet, junta, onrus